**Dennis Hauger** (født 17. mars 2003 i Oslo) er en norsk racerfører fra Aurskog, i Aurskog-Høland kommune, som er tidligere italiensk Formel 4-mester. Han konkurrerte og ble mester i Formel 3-sesongen 2021. Han kjørte for Prema Racing sammen med lagkameratene Arthur Leclerc og Olli Caldwell. Hauger kjørte for Prema Racing i Formel 2, med sin lagkamerat Jehan Daruvala, i 2022-sesongen. Han kjører for det nederlandske laget MP Motorsport i 2024-sesongen.[] Han er også en del av Team Norway, landslaget til Norges Bilsportforbund.

Karriere
--------

### Tidlig karriere

Hauger er født i Oslo, men oppvokst i Aurskog i Aurskog-Høland kommune. I 2015 ble Dennis kåret til prisen "Årets Urskæving" i hjemstedet Aurskog, under sommerfestivalen Aurskog Mart'n. Dette som tidenes yngste vinner av prisen. 

Dennis begynte sin racingkarriere i en alder av fem år, og vant sitt første løp allerede i en alder av åtte. I 2014 tok Hauger ROK International-tittelen i Mini-kategorien, og fulgte opp året etter ved å ta Mini-kategorititler i Vega Winter Trophy, den italienske kartingmesterskapet og WSK Champions Cup og Super Masters. I 2016 ble Hauger den yngste noensinne til å bli DKM juniormester og gjentok denne bragden året etter.

I september 2017 ble Hauger utpekt som en av fire nye signeringer til Red Bull Junior Team. Og har siden den gang vært en del av Red bull.

### 2020-sesongen

Han debuterte i Formel 3 for Hitech Racing under 2020-sesongen, på lag med Liam Lawson fra New Zealand og Max Fewtrell fra Storbritannia (erstattet av franske Pierre-Louis Chovet i 7.- og 8. runde). Hauger endte sesongen på 17.-plass sammenlagt, 150 poeng bak Prema-føreren Oscar Piastri fra Australia som vant foran franske Théo Pourchaire og Logan Sargeant fra USA.

5. desember 2020 vant han første runde på den 8. banen i Vallelunga, Italia i Formula Regional European Championship.

### 2021-sesongen

Etter flere tester med Prema Racing høsten 2020, ble det klart i desember at Hauger fikk én av deres plasser under Formel 3-sesongen 2021, sammen med monegasken Arthur Leclerc og briten Olli Caldwell.

Hauger tok «pole position» i sesongens første runde på Circuit de Barcelona-Catalunya. Han vant også løpet, og fikk 2 ekstra poeng for å ha tatt løpets raskeste runde.

Referanser
----------

1. ↑   NRK, «Hauger tar nytt steg: – Aldri vært nærmere å få en nordmann i Formel 1», besøkt 14. januar 2022[Hentet fra Wikidata]
2. 1 2  «Dennis Hauger: Motorsport – Red Bull Athlete Profile». Redbull.com. Besøkt 29. oktober 2019.
3. ↑  «Double Championship in Italian F4 for Van Amersfoort Racing».
4. ↑  Wood, Elliot. «Scout Report: Jack Doohan & Dennis Hauger». Besøkt 11. november 2019.
5. ↑  «Hauger and Team Gamoto get the 60 Mini WSK Champions Cup». Besøkt 11. november 2019.
6. ↑  «DENNIS HAUGER, MR. FUTURE». Besøkt 11. november 2019.
7. ↑  «DKM TITLE WINNERS NAMED IN LONATO». Arkivert fra originalen 11. november 2019. Besøkt 11. november 2019.
8. ↑  Van Vliet, Pierre. «Red Bull selects its lucky juniors». Besøkt 11. november 2019.
9. ↑  «Lawson and Hauger complete Hitech GP line-up» **(engelsk)**. Formel 3. 28. januar 2020. Besøkt 7. mai 2021.
10. ↑  Ringen, Terje (13. september 2020). «Sesongavslutning for Dennis Hauger». BilNorge.no. Besøkt 7. mai 2021.
11. ↑  «Hauger joins PREMA Racing for 2021 season» **(engelsk)**. Formel 3. 28. desember 2020. Besøkt 28. desember 2020.
12. ↑  «F3: Hauger takes pole by 0.006s in season-opening qualifying session» **(engelsk)**. Formel 1. 7. mai 2021. Besøkt 7. mai 2021.

Eksterne lenker
---------------

* (en) Offisielt nettsted Rediger på Wikidata

* (en) Dennis Hauger – kategori av bilder, video eller lyd på Commons Rediger på Wikidata
* (en) Dennis Hauger – Driver Database Rediger på Wikidata

* (en) Dennis Hauger – Motorsport Stats Rediger på Wikidata
* Dennis Hauger på Twitter Rediger på Wikidata

* Dennis Hauger på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |